recursal/SuperWikiNEXT-32B huggingface dataset:
En certas interpretacións da mecánica cuántica, o **colapso da onda** é un dos dous procesos polo cal un sistema cuántico evolúe aparentemente de acordo coas leis da mecánica cuántica. Isto é tamén coñecido como *colapso do vector de estado*.

Características
---------------

A existencia do colapso da función de onda e necesario:

* na versión da interpretación de Copenhaguen onde a función de onda é real
* na denominada interpretación transaccional
* na "interpretación espiritual" na cal a consciencia causa o colapso.

Por outra banda, o colapso non ocorre en:

* na versión da interpretación de Copenhaguen onde a función de onda non é real
* na interpretación baseada en historias consistentes
* na interpretación de moitos mundos
* na interpretación de Bohm.

No xeral, sistemas cuánticos existen como a superposición de estados fundamentais, e evolúen no tempo segundo a ecuación de Schrödinger, a cal é un dos dous procesos mencionados no comezo deste artigo – un proceso incluído en todas as interpretacións. A contribución de cada estado fundamental para toda función de onda chámase amplitude. Con todo, cando colapsa a función de onda, o cal é outro proceso, na perspectiva dun observador o estado parece "pular" para un dos estados fundamentais e unicamente adquirir o valor das propiedades medidas que son asociadas con aquel estado fundamental en particular.

Tendo realizado a medición de nun sistema observábel *A*, a probabilidade de colapsar para un autoestado particular de *A* é directamente proporcional a raíz cadrada do modulo da amplitude (xeralmente complexa) asociada coa el. Por consecuente, en experimentos tales como dupla fenda cada fotón individual chega a un punto discreto da tea, mais como máis e máis fotóns son acumulados, eles forman un padrón de interferencia xeral. Após o colapso, o sistema evoluirá de acordo coa ecuación de Schrödinger.

O grupo de fenómenos descrito pola expresión *colapso da función de onda* é un problema fundamental na interpretación da mecánica cuántica como problema da medición. O problema non foi realmente confrontado pola interpretación de Copenhaguen a cal simplemente postula que esta é unha característica especial do proceso de "medición". A interpretación de moitos mundos de Everett contornou o problema descartando o proceso de colapso, pola reformulación da relación entre o aparato de medición e o sistema.

Véxase tamén
------------

### Outros artigos

* Experimento de Afshar
* o gato de Schrödinger

|  |  |
| --- | --- |
| Control de autoridades | 
* Wd: Q842189
* MAG: 190047474

 |
**Donnchadh MacGillÌosa** (en inglés, e oficialmente: **Duncan Gillies**), nado en Nis en 1941, é un escritor escocés en gaélico escocés.

Traxectoria
-----------

Estudou na Universidade de Aberdeen e reside e traballa en Londres como mestre e xardineiro. Tradutor de Shakespeare publicou en 1988 un libro con traducións do dramaturgo co título de *Seachd Luinneagan le Shakespeare*, e en colaboración con outro escocés veciño de Londres, Calum Graham, deu ao prelo en 1991 unha selección de relatos de moi diversos autores, *Thall's A-Bhos*. Autor tamén dunha novela infantil *Disathairn* que apareceu en 1992. Publicou en 2004 o seu primeiro libro de relatos, dentro da serie Ùr-Sgeul, *Tocasaid Ain Tuirc*.

A súa segunda colección de relatos*Màiri Dhall agus Sgeulachdan Eile* foi finalista en 2013 ao premio ao mellor libro escocés da Sociedade Literaria Saltire.En 2018 publicou unha nova escolla de relatos, *An Còta Dathach agus Deich Sgeulachdan Eile*.

Notas
-----

1. ↑  "Corpas na Gàidhlig". *dasg.ac.uk*.
2. ↑  "2013 Saltire Society Literary Awards Shortlist". *saltiresociety.org*. Arquivado dende o orixinal o 01 de agosto de 2018. Consultado o 01 de agosto de 2018.

|  |  |
| --- | --- |
| Control de autoridades | 
* Wd: Q13194646
* WorldCat
* VIAF: 48628053
* GND: 1030547378
* ISNI: 0000 0000 4928 4498
* LCCN: n2004153213
* MusicBrainz: ID

 |
**Cathal mac Finguine**, finado en 742, foi un rei irlandés de Munster ou Cashel, e rei supremo efectivo de Irlanda.

Pertencía ós Eóganachta Glendamnach, dentro do grupo de familias dos Eóganachta cuxos membros dominaron Munster dende século VII ó X. O seu pai, tío, avó, e bisavó tamén fora reis de Cashel, como o serían o seu fillo e o seu neto.

O conflito de Cathal cos reis de Uí Néill, Fergal mac Máele Dúin, Flaithbertach mac Loingsig, e Áed Allán, fillo de Fergal mac Máele Dúin, repórtase con certo detalle nos anais irlandeses, e novamente as versións do norte e do sur difiren. Cathal tamén aparece como personaxe, non sempre retratado positivamente, en *Aislinge Meic Con Glinne* onde é posuído por un demo da glotonería.

Amplamente considerado como o rei irlandés máis poderoso da primeira metade do século VIII, e o máis forte rei (histórico) de Munster antes de Brian Bóruma, crese que Cathal mac Finguine é o último rei mencionado no *Baile Chuinn Chétchathaig.* O rei histórico Eóganacht máis expansionista antes da súa ascensión ó trono foi Faílbe Flann mac Áedo Duib (d. 639).

Notas
-----

1. ↑  Mac Shamhráin 2005
2. ↑  Mac Shamhráin and Byrne 2005, pp. 210–12

* Portal:Irlanda

|  |  |
| --- | --- |
| Control de autoridades | 
* Wd: Q1563095
* ODNB: 47464
* WikiTree: Mac\_Finguine-1

 |
O **epitalamio** (do grego, *sobre* + *leito nupcial*) é un subxénero da lírica consistente en composicións referidas a vodas. Foi cultivado na Grecia Clásica, e foi posteriormente imitado na Roma Antiga. Adoitaban cantarse á porta da habitación dos noivos por coros de mozos e doncelas acompañados de frautas e outros instrumentos suaves e harmoniosos.

Historia
--------

Os epitalamios ou cantos nupciais estaban xa en uso entre os hebreos nos tempos do rei David. Na Grecia Clásica comezou sendo unha sinxela aclamación ao deus Himeneo, cuxa palabra pasou a ser un accesorio do epitalamio, intercalando o seu nome no poema, expresando así o coro os votos a favor dos desposados. Compuxeron epitalamios Safo, Calímaco e Hesíodo, que fixo un para a voda de Tetis e Peleo.

O epitalamio latino iniciábase coa aclamación do deus das vodas Talasio. Mais despois dábase paso a versos fesceninos, con groserías e obscenidades, que estiveron en uso até o tempo de Catulo. Este poeta foi o primeiro dos latinos en tomar por modelo a Safo, substituíndo Talasio por Himeneo e mellorando a calidade dos epitalamios.

Trala idade media o xénero foi reabsorbido con outros de inspiración clásica polo Renacemento.

Un exemplo son as *Letrillas de los labradores gallegos a los regios esposorios*, unhas coplas en lingua galega de autoría descoñecida, que tratan sobre o matrimonio entre Fernando VII de España e María Cristina de Borbón-Dúas Sicilias en 1829.

Véxase tamén
------------

### Bibliografía

* Bastús, J.: "¿Qué es un Epitalamio?", en *El Trivio y el cuadrivio* (1868).

|  |  |
| --- | --- |
| Control de autoridades | 
* Wd: Q686027
* BNCF: 2958
* EBID: ID
* GEC: 0103690
* JSTOR: epithalamiums
* LCCN: sh85044463

 |
**Catherine Labouré**, nada en Fain-lès-Moutiers (Borgoña) o 2 de maio de 1806 e finada en París o 31 de decembro de 1876, foi unha relixiosa francesa, nomeada santa pola Igrexa católica, segundo a cal foi testemuña das aparicións da Virxe María na rue du Bac en París. Deu orixe á *Medalla Milagrosa* levada por moitas persoas católicas na actualidade.

Traxectoria
-----------

Foi a oitava dos dez fillos do granxeiro Pierre Labouré. A nai morreu cando ela tiña 9 anos. Pierre suxeriulle á súa irmá que coidara os dous nenos máis novos, Catherine e Tonine. Ao ela aceptar, os irmáns marcharon canda súa tía a Sant-Rémy, unha aldea a 9 km do seu fogar. 

Catherine ingresou á Congregación das Fillas da Caridade, unha orde de enfermeiras que fundara San Vicente de Paúl. Era extremadamente devota, dunha natureza algo romántica e dada ás visións e premonicións.

Catherine afirmou que na noite do 19 de xullo de 1830, na festa de San Vicente de Paúl, espertou logo de oír unha voz dun neno que a chamaba á capela. Alí, ela oíu a Virxe María dicirlle: 

> 
> 
> "Deus desexa encargarche unha misión. Non te crerán, pero non temas; ti terás a graza para facer o que é necesario. Dille ó teu director espiritual todo que pasa dentro de ti. Os tempos son malvados en Francia e no mundo."
> 
> 

O 27 de novembro de 1830, Catherine divulgou que a Virxe María volvera durante meditacións da tarde. Aparecera dentro dun marco oval, parada sobre un globo, con moitos aneis de cores de onde saían raios da luz sobre o globo. Arredor deste apareceron as palabras "Oh María, sen pecado concibida, roga por nós que acudimos a ti".

|  |  |
| --- | --- |
| Control de autoridades | 
* Wd: Q242044
* WorldCat
* VIAF: 32788621
* BLBNB: 000260590
* BNB: ID
* BNCHL: 000039869
* BNE: XX883832
* BNF: 119362981
* CERL: cnp00556629
* FAST: 18730
* FemBio: 16703
* GND: 118568485
* ISNI: 0000 0000 8112 3416
* LCCN: n50061980
* NDL: 00620966
* NKC: jn20000700987
* NTA: 07284468X
* SNAC: w6cn7tr7
* SUDOC: 027288021

 |
Os **catetos** son os dous lados menores dun triángulo rectángulo, que conforman o ángulo recto característico de dito triángulo. O lado oposto ao ángulo recto, de maior lonxitude, chámase hipotenusa. A denominación de catetos e hipotenusa aplícase só aos lados dos triángulos rectángulos exclusivamente.

Propiedades dos catetos
-----------------------

### Teorema de Pitágoras

*Artigo principal**:* Teorema de Pitágoras.
O cadrado da lonxitude da hipotenusa é igual á suma do cadrado das lonxitudes dos catetos.

**c² = b² + a²**
Na figura, os lados 'a' e 'b' son os catetos e 'c' a hipotenusa.

### Proxeccións ortogonais

*Artigo principal**:* Proxección ortogonal.
* A lonxitude da hipotenusa é igual á suma das proxeccións ortogonais de ambos catetos.
* O cadrado da lonxitude dun cateto é igual ao produto da súa proxección ortogonal sobre a hipotenusa pola lonxitude desta.

**a² = c · n**
**b² = c · m**
É dicir, o volume dun cateto **a** é media proporcional entre as lonxitudes da súa proxección **n** e a da hipotenusa **c**.

**c/a = a/n**
**c/b = b/m**
Na figura, a hipotenusa é o lado **c** e os catetos son os lados **a** e **b**. A proxección ortogonal de **a** é **n**, e a de **b** é **m**.

Razóns trigonométricas
----------------------

Mediante razóns trigonométricas pódese obter o valor dos ángulos agudos do triángulo rectángulo. Respecto dun ángulo, un cateto denomínase adxacente ou contiguo, se conforma o ángulo xunto coa hipotenusa, e oposto se non forma parte deste ángulo a razoar.

Coñecida a lonxitude dos catetos {\displaystyle b\,} e {\displaystyle a\,}, a razón entre ambos é: 

{\displaystyle {\frac {b}{a}}=\tan(\beta )\,}
a tanxente do ángulo. Polo tanto, a función trigonométrica inversa é:

{\displaystyle \beta \ =\arctan \left({\frac {b}{a}}\right)\,}
sendo {\displaystyle \beta \,} o valor do ángulo oposto ao cateto {\displaystyle b\,}.

O ángulo oposto ao cateto {\displaystyle a\,}, denominado \alpha \,, por tratarse dun triángulo rectángulo, terá o valor:

\alpha \, = 90º – {\displaystyle \beta \,}
pois a suma dos ángulos de calquera triángulo plano é sempre de 180º.

|  |  |
| --- | --- |
| Control de autoridades | 
* Wd: Q110812
* BRE: 2052609
* GEC: 0089492
* MAG: 173676659

 |
Emblema usado nos pasaportes turcos
A **República de Turquía** non ten un escudo de armas ou emblema oficial. O símbolo da portada do pasaporte turco é sinxelamente a estrela e a media lúa que se atopan na bandeira de Turquía.

O *Ministerio de Relacións Exteriores de Turquía* utiliza un círculo vermello que contén a lúa crecente e a estrela en dourado e orientadas verticalmente coa estrela na parte superior. Todo rodeado por un texto en dourado: "T.C. Dışişleri Bakanlığı" ("Ministerio de Relacións Exteriores da República de Turquía"). Unha variante deste emblema oval contén o texto dourado "Türkiye Cumhuriyeti Büyükelçiliği" ("Embaixada da República de Turquía") e é utilizado polas embaixadas turcas.

Un emblema circular baseado na bandeira de Turquía utilízase nas organizacións do goberno, ministerios e parlamento turcos. Tamén se utilizou como distintivo dos atletas e deportistas turcos e nos vellos documentos de identidade dese país.

O selo do Presidente de Turquía ten unha grande estrela centrada rodeada por 16 estrelas de cinco puntas, que simbolizan os 16 estados na historia turca.

Emblemas utilizados polo Ministerio de Relacións Exteriores e as embaixadas
---------------------------------------------------------------------------

* 
*

Outros emblemas de institucións do Estado turco
-----------------------------------------------

* Selo do Presidente de Turquía.
* Emblema da Grande Asemblea Nacional de Turquía (Türkiye Büyük Millet Meclisi).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Emblema de Turquía***  |

### Outros artigos

* Bandeira de Turquía

| * v
* c
* e
Escudos e emblemas dos estados de Europa |
| --- |
| 
* Acerbaixán
* Albania
* Alemaña
* Andorra
* Armenia
* Austria
* Belarús
* Bélxica
* Bosnia e Hercegovina
* Bulgaria
* Casaquistán
* Chipre
* Croacia
* Dinamarca
* Eslovaquia
* Eslovenia
* España
* Estonia
* Finlandia
* Francia
* Grecia
* Hungría
* Irlanda
* Islandia
* Italia
* Letonia
* Liechtenstein
* Lituania
* Luxemburgo
* Macedonia
* Malta
* Moldavia
* Mónaco
* Montenegro
* Noruega
* Países Baixos
* Polonia
* Portugal
* Reino Unido
	+ Escocia
	+ Gales
	+ Inglaterra
	+ Irlanda do Norte
* República Checa
* Romanía
* Rusia
* San Marino
* Serbia
* Suecia
* Suíza
* Turquía
* Ucraína
* Vaticano
* Xeorxia

 |
| 
* Escudos de estados non recoñecidos ou con recoñecemento parcial

 |
| 
* Abkhazia
* Kosovo
* Nagorno-Karabakh
* Norte de Chipre
* Osetia do Sur
* Transnistria

 |
O **coitelo de supervivencia** ou coitelo polivalente é un coitelo destinado á supervivencia nun ambiente salvaxe, a miúdo en caso de emerxencia cando o usuario perdeu a maior parte do seu equipo principal.

Usos e características
----------------------

As unidades militares equipan con algún coitelo de supervivencia aos pilotos por se o seu avión fose abatido. Pódense empregar para a captura, esfolado, corte de madeira, talla de madeira e outros usos. Son utilizados por cazadores, excursionistas e afeccionados aos deportes ao aire libre. Algúns coitelos de supervivencia son grosos e pesados, mentres que outros son lixeiros ou pregables co fin de aforrar peso e volume como parte dun kit de supervivencia maior. As súas funcións inclúen a miúdo servir de coitelo de caza. As características, como asas ocas que se poderían usar como espazo de almacenamento para mistos ou obxectos pequenos similares, comezaron a gañar popularidade nos anos 80.

Notas
-----

1. ↑  "Los Mejores Cuchillos de Supervivencia de ▷ 2019 ◁ Probados | Stock". *Cuchillería, Tienda Online de Artículos de Cuchillerias* (en castelán). Consultado o 2019-11-13.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Coitelo de supervivencia Modificar a ligazón no Wikidata*** |

### Outros artigos

* Machada
*Artigo principal**:* Código Internacional de Nomenclatura Zoolóxica.
A **Comisión Internacional de Nomenclatura Zoolóxica** é unha organización dedicada a "obter e desenvolver estabilidade e consenso nos nomes científicos dos animais".

Fundada en 1895, está integrada por 28 membros de 20 países, basicamente taxónomos zoóloxicos en activo. Os membros son elixidos por pares, respondendo nas Asembleas Xerais da Unión Internacional de Ciencias Biolóxicas (IUBS) ou outros Congresos Internacionais.

O traballo da Comisión realízao un pequeno Secretariado, con base no Museo de Historia Natural de Londres, e con fondos do Trust Internacional para a Nomenclatura Zoolóxica (ITZN), unha organización benéfica.

A Comisión asiste á comunidade zoolóxica "a través da xeración e difusión de información sobre o correcto uso dos nomes científicos de animais."

A ICZN publica o Código Internacional de Nomenclatura Zoolóxica (tamén coñecido entre os zoólogos como *O Código*), que contén as regras formais "universalmente aceptadas que gobernan a aplicación dos nomes científicos de todos os organismos que son considerados como animais."

A Comisión tamén proporciona regras para problemas individuais que se someten á súa consideración, actuando como árbitro en casos contenciosos, onde a estrita adhesión ao Código podería interferir coa estabilidade do uso. Esas regras publícanse no *Bulletin of Zoological Nomenclature*.

O 10 de agosto de 2006 a comisión presentou ZooBank, un rexistro dos nomes científicos de cada especie animal coñecida.

Véxase tamén
------------

### Outros artigos

* Congreso Internacional de Botánica

### Ligazóns externas

* Páxina web oficial *(en inglés)* Consultada o 14/5/2012.
* Texto do Código *(en inglés)* Consultada o 14/5/2012.
* Páxina web oficial de ZooBank *(en inglés)* Consultada o 14/5/2012.

|  |  |
| --- | --- |
| Control de autoridades | 
* Wd: Q1071346
* WorldCat
* VIAF: 126527725
* BNE: XX161276
* BNF: 123710010
* CiNii: DA00380047
* GND: 25187-2
* ISNI: 0000 0001 2097 3502
* LCCN: n84220725
* MAG: 2777700700
* NLA: 35228402
* PTBNP: 1166792
* SUDOC: 03273719X

 |
Os **Defensores da Man Vermella** (en inglés: **Red Hand Defenders, RHD**) é un grupo paramilitar norteirlandés creado en 1998 e composto principalmente de militantes protestantes partidarios da liña dura procedentes de grupos unionistas. Está integrado por membros da Asociación de Defensa do Ulster e da Forza de Voluntarios Lealistas, moitos dos cales son aínda membros destes grupos. En xaneiro de 2002, o grupo anunciou que os membros das escolas católicas de Belfast e os carteiros católicos eran obxectivos lexítimos. Malia os chamamentos de febreiro de 2002 da Asociación de Defensa do Ulster e da Forza de Voluntarios Lealistas para que anunciase a súa disolución, a RHD continúa a ameazar e a publicar reivindicacións de responsabilidade. A comezos de 2003, a RHD reivindicou a súa responsabilidade no asasinato de dous membros da Asociación de Defensa do Ulster como resultado do que é chamado descrito como unha guerra interna lealista. Tamén asumiu a autoría da colocación dunha bomba nas oficinas do Sinn Féin Poblachtach en Belfast Oeste que foi desactivada sen producir danos. Nos anos recentes, o grupo ten levado a cabo ataques contra obxectivos civís como vivendas, igrexas e negocios privados. En xaneiro de 2002, o grupo incendiou a vivenda dun funcionario de prisións en Belfast Norte.

Sóubose por vez primeira da RHD cando asumiu a autoría do atentado cunha granada caseira (coñecidas como "blast bombs" en Irlanda do Norte) levado a cabo o 7 de setembro de 1998 que matou a Frankie O'Reilly, un membro da Real Policía do Ulster. (Este ataque produciuse durante unha manifestación da Orde de Orange en Drumcree contra a decisión de non permitir á Orde para marchar a través dunha área católica de Portadown, Condado de Armagh.) O grupo tamén recoñeceu ter asasinado a Brian Service, un civil católico, o 2 de novembro de 1998. Tamén reivindicou ter matado a Rosemary Nelson, unha activista dos dereitos humanos católica, en Lurgan o 15 de marzo de 1999. Ademais dos asasinatos, a RHD ten reivindicado ataques incendiarios a familias católicas en toda Irlanda do Norte. A RHD apareceu máis ou menos ao mesmo tempo que os Voluntarios de Orange e inicialmente pensábase que os militantes actuaban en ambos grupos.

O grupo ten emitido declaracións que semellan estar inspiradas na Biblia, Deuteronomio, capítulo 7, versículo 2: "And the Lord thy God shall have delivered them to thee: thou shalt utterly destroy them. Thou shalt make no league with them, nor show mercy to them ... neither shalt thou make marriages with them."

Segundo a base de datos de mortes de Sutton no proxecto CAIN da Universidade do Ulster, a RHD foi responsable de oito mortes até 2001. Seis das súas vítimas teñen sido civís, unha era membro da Asociación de Defensa do Ulster e outra era membro da Real Policía do Ulster.

Notas
-----

1. ↑  "Proscribed Groups". Arquivado dende o orixinal o 14 de abril de 2009. Consultado o 14 de abril de 2009.
***Embrace*** é a única edición da banda estadounidense de post-hardcore Embrace, publicada no ano 1987 a través do selo Dischord Records. Foi recompilado das dúas únicas sesións de estudio que o grupo gravou. As 11 primeiras cancións graváronse en novembro de 1985 e as outras 3 en febreiro de 1986, todas elas nos Inner Ear Studios coa mesma formación.

Orixinalmente foi lanzado en casete e vinilo, e publicouse en CD no ano 1992. En maio do 2002 editouse en CD remasterizado con dous temas extra, versións alternativas de "Money" e "Dance of Days" gravadas na primeira sesión de estudio.

Listaxe de cancións
-------------------

1. "Give Me Back" – 2:32
2. "Dance of Days" – 2:16
3. "Building" – 1:58
4. "Past" – 1:53
5. "Spoke'" – 2:00
6. "Do Not Consider Yourself Free" – 2:23
7. "No More Pain" – 3:11
8. "I Wish I" – 2:11
9. "Said Gun" – 2:11
10. "Can't Forgive" – 2:31
11. "Money" – 2:37
12. "If I Never Thought About It" – 2:32
13. "End of a Year" – 2:36
14. "Last Song" – 2:27

|  |  |
| --- | --- |
| Control de autoridades | 
* Wd: Q2311056
* AllMusic: mw0000088543
* Discogs: 9752
* Metacritic: embrace

 |
O **Embraer Lineage 1000** é unha variante do avión de pasaxeiros rexional Embraer 190, lanzado como reactor privado o 2 de maio do 2006. Fabricado pola compañía brasileira Embraer, o Lineage é publicitado como un avión de negocios "ultra-grande" con cómodos asentos para 19 pasaxeiros. Realizou o seu primeiro voo o día 26 de outubro do 2007 e ata a data fabricáronse 13 unidades.

Deseño
------

O Lineage 1000 baséase en gran medida no exitoso reactor Embraer 190. O principal cambio no Lineage 1000 é a colocación de tanques de combustible adicionais nos espazos de carga na parte baixa da cuberta, case dobrando o alcance do avión, e a presenza dun luxoso interior, dividido en 5 seccións nas que se inclúe un dormitorio opcional, baño con auga corrente, e unha cabina de carga na parte traseira. Ten ao seu favor unha sección transversal da fuselaxe maior que outros avións de negocios, como o Gulfstream V e o Bombardier Global Express. O Lineage 1000 só é superado en espazo polas conversións do Boeing 737 e do Airbus A319, os BBJ e ACJ.

Produción
---------

O Lineage 1000 recibiu a súa certificación da ANAC brasileira e da EASA europea en decembro do 2008. Foi certificado pola FAA estadounidense o 7 de xaneiro do 2009. O primeiro exemplar entregouse a Aamer Abdul Jalil Al Fahim o 7 de maio de 2009.

O avión gañou unha significativa popularidade no Oriente Medio cando varios operadores foron recibindo os seus pedidos do Lineage 1000. Al Jaber Aviation tivo o seu primeiro exemplar en xaneiro do 2010, con catro máis pedidos. Flemming House recibiu o seu Lineage 1000 corporativo en xuño do mesmo ano, e en setembro Royal Jet engadiu unha unidade á súa frota de avións, que xestionaría para Al Habtoor Group. Falcon Aviation Services pediu un exemplar que sería entregado tamén en 2010.

Fóra de Oriente Medio, o Grupo Omnilife de México recibiría o seu Lineage 1000 en agosto do 2010. Hangar8, unha da operadoras líderes en Europa de avións privados, tivo o primeiro exemplar que non se entregou en Oriente Medio. Airone Aviation Pvt Ltd. da India tamén mercou unha unidade do avión.

Notas
-----

1. ↑  Aviation Week (ed.). "Prezos de avións executivos" (PDF). Arquivado dende o orixinal (PDF) o 09 de setembro de 2016. Consultado o 8 de febreiro de 2016.

| * v
* c
* e
Embraer |
| --- |
| Avións civís | 
* EMB 110 Bandeirante
* EMB 120 Brasilia
* EMB 121 Xingú
* CBA 123 Vector
* ERJ 145
* Embraer E-Jets

 |
| Executivos | 
* Lineage 1000
* Legacy 600
* Phenom 100
* Phenom 300

 |
| Avións militares | 
* EMB 312 Tucano
* EMB 314 Super Tucano
* AMX International AMX
* Embraer KC-390
* Embraer 145 AEW&C

 |
| Outros | 
* EMB 202 Ipanema

 |
Ao longo da historia e en numerosas culturas apareceron diversas **crenzas sobre vampiros**, tanto na mitoloxía como no folclore de pobos moi diferentes entre si. Culturas como a mesopotámica, a xudía, a grega e a romana inclúen dentro das súas mitoloxías contos acerca de entidades demoníacas e espíritos sedentos de sangue que se consideran precursores dos vampiros modernos.

Con todo, a pesar da existencia de mitos acerca destas criaturas na antigüidade, o folclore da entidade que hoxe coñecemos como vampiro se orixina case exclusivamente a partir de principios do século XVIII no sueste de Europa.

A universalidade do mito do vampiro levou a algúns autores a relacionar os elementos comúns destas crenzas cos arquetipos universais, especialmente a morte, e é considerado un dos elementos ancestrais constituíntes do inconsciente colectivo, no cal conflúen diversos medos, como á escuridade ou a enfermidade. Desde unha perspectiva psicanalítica, o vampiro é considerado unha sublimación do narcisismo e o complexo de castración, cunha forte carga sexual.

Partindo normalmente do centro e o leste de Europa, durante os séculos XVIII e XIX circularon libremente numerosas lendas sobre estas criaturas mitolóxicas, conformando mitos tan completos e numerosos que influíron definitivamente no resto de tradicións europeas, sobre todo grazas á literatura gótica e os relatos de Bram Stoker e Sheridan Le Fanu. Estas tradicións seguen sendo reinterpretadas na literatura e o cine actuais.

Outras tradicións alleas á influencia europea, como as propias de Asia, África ou a América precolombiana, combináronse co vampiro europeo, facendo difícil a distinción entre as crenzas autóctonas e as derivadas do intercambio cultural. O folclore propio de poboacións dispersas en numerosos países, como os romaníes ou os xudeus, que inclúen tradicións sobre espíritos malvados similares aos vampiros, axudaron a expandir o mito ata conformar un conxunto firme de tradicións ao que se dedicaron moitos estudos desde as máis diversas disciplinas.
Logo da compañía.
**Deere & Company**, máis coñecida pola súa marca comercial **John Deere**, é un fabricante de maquinaria agrícola estabelecido no leste de Moline (Illinois), nos EUA.

> 
> 
> *"Nunca dou o meu nome a un tractor que non encerra en si mesmo o mellor de min mesmo"*
> John Deer, fundador da compañía
>

Historia e características
--------------------------

Foi fundada en 1837 por John Deere, ferreiro pioneiro do Oeste americano. Moitos dos principios fundamentais das súas actividades aínda conservan a súa validez, como a súa insistencia na necesidade de altos niveis de calidade.

Os produtos agrícolas de Deere and Company inclúen tractores, cosechadoras, empacadoras, sembradoras, quads e equipo forestal. A compañía é tamén un provedor líder de equipos de construción, así como os equipos utilizados para o mantemento de céspede, como cortadoras de céspede e recortabordes, motoserras, quitaneves e, durante un curto período, motoneves.

Os produtos de John Deere son coñecidos polas súas cores distintivas verde e amarela. O lema da empresa é "*Nada funciona como un Deere*" e ten a imaxe dun cervo (*deer* en inglés) como logotipo.

Ademais, John Deere fabrica motores utilizados nos equipos pesados e prové servizos financeiros e outras actividades conexas de apoio para o grupo empresarial.

Véxase tamén
------------

### Ligazóns externas

* Páxina oficial *(en inglés)*

|  |  |
| --- | --- |
| Control de autoridades | 
* Wd: Q496302
* WorldCat
* VIAF: 153574203
* EBID: ID
* EUFP: 923411968
* GRID: grid.467446.3
* ISNI: 0000 0004 0434 9672
* LCCN: n50052155
* LEI: PWFTNG3EI0Y73OXWDH08
* MAG: 5490798
* NKC: kn20070619005
* OL: OL2932064A
* OpenCorporates: 1592331-8
* SUDOC: 177265922

 |
*Cremà* dunha falla.
A ***cremà*** (do catalán *cremada* e en galego *queimada*) é o acto de prender lume aos monumentos de cartón que se plantan durante as festas de moitas vilas e cidades do País Valencià. Os máis famosos son os monumentos falleiros das Fallas de València, as cacharelas das Fogueiras de Alacant ou a *cremà* de árbores por Sant Antoni en xaneiro. Nas fallas a *cremà* destes monumentos acaba a festa.

A cremá das fallas de València e doutras localidades dos arredores da zona celébrase a noite do 19 de marzo, o día de San Xosé (Sant Josep). O acto vén precedido por un castelo de fogos de artificio, acendido pola *fallera major* da comisión. En primeiro lugar arredor das dez da noite procédese á queima do monumento infantil a excepción da falla gañadora do primeiro premio da sección especial que se queima ás dez e media. Posteriormente quéimase o monumento principal ás doce da noite e ás doce e media procédese á queima do primeiro premio da sección especial desta categoría. Por último, á unha da noite quéimase o monumento falleiro da praza do Concello, que está fóra de concurso.

O lume adóitase prender por medio dunha traca, e nos últimos tempos tamén é común que vaia acompañado de fogos de artificio. Seguidamente acéndese o monumento ao ritmo de cancións populares. Xeralmente, para que non coincidan tódalas queimas de tódolos monumentos á mesma hora, adóitanse queimar a distintas horas, segundo os premios outorgados aos monumentos.

Véxase tamén
------------

### Outros artigos

* Fallas
* Mascletà
* Monumento falleiro
* Nit del Foc
* Plantà

|  |  |
| --- | --- |
|  | Wikimedia Commons ten máis contidos multimedia na categoría:  ***Cremà Modificar a ligazón no Wikidata*** |
**Demetrio Tomás Bilbatúa Zubeldia**, nado en Soraluze (Guipúscoa) o 21 de decembro de 1896 e finado en Vigo o 27 de agosto de 1936, foi un fotógrafo e político galego.

Traxectoria
-----------

Fillo de Tomás Bilbatúa Urien e Luisa Zubeldia Oraa, foi irmán de Antonio e Luís Bilbatúa Zubeldia. Mestre nacional e presidente do Partido Socialista de Vigo. En abril de 1936 foi elixido compromisario na candidatura da Fronte Popular por Pontevedra para a elección do presidente da República.
Co golpe de Estado do 18 de xullo de 1936 foi detido, xulgado en Vigo por traizón e condenado a pena de morte. Foi executado co seu irmán Antonio no Cemiterio de Pereiró o 27 de agosto de 1936. Entrementres, a súa nai e a súa irmá Margarita (nada en Xaén en 1901) emigraron a Nova York, nos Estados Unidos, en xuño de 1939 desde Boulogne-sur-Mer, a bordo do *S.S. Statendam*. Foi pai de Demetrio Bilbatúa Rodríguez.

Notas
-----

1. ↑  *La Vanguardia*, ed. (28 de abril de 1936). "Las elecciones de compromisarios en provincias". Barcelona: 30. Consultado o 9 de abril de 2011.

Véxase tamén
------------

### Bibliografía

* Giráldez Lomba, Antonio (2010). *200 memorias de Vigo* (en castelán). *Faro de Vigo*. p. 27. VG 955-2010.

### Ligazóns externas

* 

* Demetrio Bilbatúa Zubeldia na páxina web *Nomes e Voces*.

|  |  |
| --- | --- |
| Control de autoridades | 
* Wd: Q12386994
* DSBE: 2871\_bilbatua-zubeldia-demetrio

 |
**David Pla Martín**, nado en Pamplona en 1975, é un membro da organización terrorista Euskadi Ta Askatasuna (ETA), ó que a policía española atribúe ser un dos tres voceiros de ETA que leron o comunicado de outubro de 2011 polo que dita organización declaraba o cesamento definitivo das accións terroristas e o comunicado de xaneiro de 2011 no que ETA declaraba o seu cesamento do fogo «permanente, xeral e verificable». Foi detido en Francia o 22 de setembro de 2015, xunto con Iratxe Sorzabal.

Traxectoria
-----------

David Pla é considerado un dos membros destacados do aparato político etarra e atribúeselle a xefatura das estruturas da organización terrorista para apoiar os seus presos. Foi dirixente da organización xuvenil Jarrai na década de 1990, máis tarde ilegalizada por considerarse que formaba parte da estrutura de ETA. Presentouse como candidato de Herri Batasuna ó concello de Pamplona nas eleccións municipais de 1995, sen resultar elixido.

Foi detido en 2000 acusado de pertenza a ETA e de integrar o 'comando Aragón' co que se pretendía atentar contra o alcalde de Zaragoza, daquela José Atarés. Finalmente foi condenado a seis anos de prisión por integración en banda armada. Posto en liberdade en 2006, foi de novo detido en abril de 2010 en Francia, como consecuencia de diversas actuacións policiais en España contra a estrutura de apoio ós presos etarras e ó denominado «colectivo de avogados de ETA» (*Halboka*), pero foi posto en liberdade polas autoridades xudiciais francesas ó considerar que non había probas de cargo abondas.

As autoridades policiais españolas sinalaron entón que Pla, tiña «un papel importante dentro da estrutura política dos terroristas, en canto ás súas posibilidades de relacionarse coas organizacións da súa contorna». O 22 de setembro de 2015, foi detido en Francia xunto a Iratxe Sorzabal.

Notas
-----

1. ↑  O vídeo no que ETA anuncia o cesamento da violencia
2. ↑  Tres xefes para os 50 últimos de ETA
3. 1 2  *O Mundo*
4. 1 2  Europa Press (ed.). "Detenidos en Francia los jefes de ETA David Pla e Iratxe Sorzabal".
5. ↑  Tres xefes para botar a persiana a 51 anos de crimes
6. ↑  O xuíz envía a prisión a tres avogados acusados de ser enlaces de ETA

|  |  |
| --- | --- |
|  | A Galipedia ten un portal sobre: ***País Vasco*** |


|  |  |
| --- | --- |
| Control de autoridades | 
* Wd: Q5800280
* WorldCat
* VIAF: 4593148997687859870007

 |
**David Pallas**, nado na Laracha o 1 de xullo de 1980, é un exfutbolista e adestrador galego-suízo. Xogaba como lateral dereito e desenvolveu a maior parte da súa carreira no FC Zürich. Dende 2021 adestra o FC Kosova.

Traxectoria
-----------

Naceu no concello galego da Laracha e criouse en Suíza. Formouse na canteira do FC Zürich, dando o salto ao primeiro equipo en 2001. Durante o mercado invernal da tempada 2004-05, fichou polo FC Thun 1898, co que se clasificou para a Liga de Campións. 

Na tempada 2005/06 fichou polo VfL Bochum, da 2. Bundesliga. Disputou 24 encontros de liga, logrando o ascenso á Bundesliga ao remate da tempada. Debutou na máxima categoría do fútbol alemán o 26 de agosto de 2006, nun partido contra o Energie Cottbus no Ruhrstadion. Xogou oito partidos de liga na primeira metade da tempada pero logo acabou por perder o seu sitio no equipo. Ao rematar o seu contrato co club, estivo un tempo sen equipo, ata que fichou polo FC Langenthal, do cantón de Berna. Militou varias tempadas neste club, antes de pechar a súa carreira como futbolista no FC Ibach.

Comezou a súa carreira como adestrador no Ibach na tempada 2014/15, primeiro como xogador-adestrador e logo só como adestrador, ocupando o banco do club ata outubro de 2018. Tras adestrar os xuvenís do FC Wohlen, en abril de 2021 colleu as rendas do FC Kosova de Zürich.

Notas
-----

1. ↑  "David Pallas". *kicker.de* (en alemán). Consultado o 8 de xaneiro de 2022.
2. ↑  Rodríguez, Maite (4 de outubro de 2005). "David Pallas recala en Alemania tras meter al Thun en la «Champions»". *La Voz de Galicia* (en castelán). Consultado o 8 de xaneiro de 2022.
3. ↑  "VfL Bochum - FC Energie Cottbus". *Transfermarkt* (en inglés). Consultado o 8 de xaneiro de 2022.
4. ↑  "David Pallas nicht mehr Trainer beim FC Ibach" (en alemán). 9 de outubro de 2018. Consultado o 8 de xaneiro de 2022.
5. ↑  "David Pallas schliesst sich dem FC Kosova an" (en alemán). 26 de abril de 2021. Consultado o 8 de xaneiro de 2022.

Véxase tamén
------------

### Ligazóns externas

* Datos do xogador en Transfermarkt *(en inglés)*.

|  |  |
| --- | --- |
| Control de autoridades | 
* Wd: Q119753
* Fussballdaten: pallasdavid
* Transfermarkt: 4947
* Worldfootball: david-pallas

 |
**David Raposeiras Correa**, nado en San Miguel de Presqueiras (Forcarei) o 24 de marzo de 1960 e finado en Santiago de Compostela o 29 de xaneiro de 2012, foi un político galego do PPdeG.

Traxectoria
-----------

Estudou a carreira de maxisterio, exercendo de mestre de educación infantil e primaria entre 1985 e 1999. Foi concelleiro do Concello de Forcarei dende 1983 até xuño de 1999. Desempeñou o cargo de alcalde da mesma vila dende xuño de 1999 até a súa morte en xaneiro de 2012. Foi deputado provincial e vicepresidente da Deputación de Pontevedra desde 1999 até 2003. Tivo dous fillos xemelgos.

|  |  |  |
| --- | --- | --- |
| Predecesor:**Manuel Brea Porto** |  **Alcalde de Forcarei** 1999 - 2012 | Sucesor:**Belén Cachafeiro** |

Notas
-----

1. ↑  "Fallece a los 51 años David Raposeiras Correa, alcalde de Forcarei desde 1999". *Faro de Vigo* (en castelán). 30 de xaneiro de 2012.

Véxase tamén
------------

### Outros artigos

* Eleccións municipais en Forcarei

### Ligazóns externas

* Ficha en galegos.info
**Déagol** é un personaxe ficticio do legendarium do escritor J. R. R. Tolkien, que aparece na súa novela *O Señor dos Aneis*. É un hobbit da rama dos fortes, amigo de Sméagol, que atopou o Anel Único mentres pescaba no río Grande.

Historia
--------

No ano 2463 T. E. Déagol e Sméagol foron xuntos a pescar. Un pez moi grande picou no anzol de Déagol e tirouno da barca. Foi entén cando Déagol viu algo brillante no fondo do río e o colleu. Ó saír descubriu que era un anel de ouro, e, tentado pola súa beleza, Sméagol pidiullo a Déagol como agasallo polo seu aniversario. Déagol rexeitou darllo Sméagol estrangulouno para quitarllo. Entón, Sméagol ocultou o corpo de Déagol e xa nunca foi atopado.

Deste xeito, Déagol converteuse no terceiro portador do Anel, despois de Sauron e de Isildur, e Sméagol no cuarto.

Adaptación cinematográfica
--------------------------

No filme de Peter Jackson *The Lord of the Rings: The Return of the King*, Déagol é interpretado por Thomas Robins. As súas escenas con Andy Serkis (Sméagol/Gollum) foron planeadas orixinalmente para estar en *The Two Towers*, pero finalmente foron engadidas a *The Return of the King*.
Xemas nun entrenó de *Betula*.
En botánica o **entrenó** é a parte do talo comprendida entre dous nós de onde saen outras ramas (ou follas).

Descrición
----------

O primeiro entrenó da planta é o hipocótilo, situado entre o colo da planta e os cotiledóns. Por riba dos cotiledóns encóntrase o segundo entrenó, denominado epicótilo. No epicótilo nacen as primeiras follas verdadeiras da planta; as que están no segundo entrenó e en todas as demais, levan unha xema axilar. A organización do sistema caulinar das anxiospermas é modular, é dicir, é unha agregación de unidades estruturais repetidas ou módulos. A unidade estrutural normal, o módulo típico, consta dun entrenó, a folla e a xema axilar.

Do alongamento progresivo do caule son responsábeis os meristemas pimarios intercalares, localizados precisamente nos entrenós. Cando estes non existen, o caule non pode progresar e preséntase entón unha disposición das follas en forma de roseta basal.

Notas
-----

1. ↑  **entrenó** *s m* *BOT* Espazo ou intervalo entre dous nós, especialmente no talo dunha planta. No *Dicionario de galego*. Ir Indo edicións, Vigo, 2004, ISBN 84-7680-504-7.

Véxase tamén
------------

### Bibliografía

* Font Quer, P. (1982): *Diccionario de Botánica*. 8ª reimpresión. Barcelona: Editorial Labor, S. A. ISBN 84-335-5804-8.
* Gola, G. Negri, G. & Cappeletti, C. (1965): *Tratado de Botánica*. 2ª edición. Barcelona: Editorial Labor S.A.
* Strasburger, E. *et al.* (1994): *Tratado de Botánica*. 8ª edición. Barcelona: Ediciones Omega. ISBN 84-2820-979-0.
| Dólar de prata damuller no servizo militar dos Estados Unidos |
| --- |
|  |  |
| A/: Cinco mulleres con uniforme militar. 
Lendas: ARMY ⋆ MARINES ⋆ NAVY ⋆ AIR FORCE ⋆ COAST GUARD / LIBERTY / IN GOD WE TRUST | R/: Monumento ás mulleres militares dos Estados Unidos en Arlington.
Lenda: UNITED STATES OF AMERICA / WOMEN IN MILITARY SERVICE MEMORIAL / ONE DOLLAR / E PLURIBUS UNUM |
| * **Valor**: 1 dólar.
* **Gravador**: T. James Ferrell
* **Datas de emisión**: 1994
* **Ceca**: *US Mint*:Ceca de Filadelfia ("P") e Ceca de West Point ("W").
* **Tiraxe**: 311.138 exemplares.
* **Aliaxe**: 90 % prata e 10 % cobre.
* **Diámetro**: 38,1 mm.
* **Peso**: 26,73 g.
* **Espesor**: 3,1 mm.
* **Canto**: estriado.
 |

O **dólar de prata da muller no servizo militar dos Estados Unidos** é unha moeda conmemorativa, non circulante, emitida en 1994 e cuñada pola Casa da Moeda dos Estados Unidos.

Esta moeda dun dólar foi autorizada pola Lei 103-186, do 14 de decembro de 1993, pola que se creaba unha moeda conmemorativa para render homenaxe ás mulleres que forman parte das Forzas Armadas dos Estados Unidos.

Este dólar insírese nunha serie de tres moedas do Programa de Veteranos de 1994, xunto con outros dous dedicados aos veteranos da guerra de Vietnam e aos prisioneiros de guerra estadounidenses.

Deseños
-------

As dúas faces desta moeda foron deseñadas por T. James Ferrell. No seu anverso reprodúcese a imaxe de cinco mulleres de perfil que representan as cinco ramas das Forzas Armadas dos Estados Unidos: Exército de Terra, Marines, Armada, Forza Aérea e Garda Costeira.

No seu reverso figura o deseño que foi aprobado para a construción do monumento dedicado ás mulleres militares estadounidenses, en Arlington, Virxinia.

Produción e comercialización
----------------------------

A lei pola que se autorizou este dólar prevía a cuñaxe dunha tiraxe máxima de 600.000 exemplares. Na Casa da Moeda de West Point —con marca de ceca W—produciuse na súa versión estándar e na Casa da Moeda de Filadelfia —con marca P— na versión con acabamento especial (*proof*). En total cuñáronse 311.136 exemplares, deles 69.860 en West Point e 241.278 en Filadelfia, que estiveron dispoñibles para a súa compra a partir do 29 de xullo de 1994.

A recadación obtida pola comercialización desta moeda conmemorativa destinouse á *Women in Military Service for America Memorial Foundation*, co fin de recadar fondos para erguer un monumento en homenaxe ás mulleres no servizo militar dos Estados Unidos.

Notas
-----

1. 1 2  "Public Law 103-168 - DEC. 14, 1993". *Govinfo.gov*
2. 1 2 3 4  "Women in Military Service for America Memorial Dollar". *United States Mint*.
3. 1 2 3 4  "1 Dollar Women In Military Service For America Memorial". *Numista.com*
4. ↑  "Historical Commemorative Coin Sales Figures: 1994 Veterans Program". *United States Mint*.
5. ↑  "Historical Commemorative Coin Sales Figures: 1994 Veterans Program". *United States Mint*.

Véxase tamén
------------

### Outros artigos

* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas

* "1994 Women in Military Service Silver Dollar" (*ModernCommemoratives.com*)
Concerto na festa do Entroido Quente na vila de Maceda
O **Entroido Quente** é unha festa celebrada na vila de Maceda a finais do mes de xullo. Está organizada pola Asociación O Cruceiro. Trátase dunha especie de entroido, pero en verán.

Historia
--------

A festa xorde coa creación dunha asociación xuvenil en Maceda. Ao principio, o Entroido Quente ía ser unha guerra de globos pero precisábanse recursos dos que a asociación non dispuña. Co tempo, xurdiu a idea de celebrar un entroido no verán. No comezo contaban con pouco presuposto para levar a cabo esta proposta e decidiron facer unha serie de probas pola vila, que máis tarde pasarían a chamarse Rally do Humor. Ao remate destas probas realizábase un concerto. O Entroido Quente foi crecendo en asistentes e actividades ata os días de hoxe.

Descrición
----------

Comeza ás cinco da tarde co chamado "Chupinazo de saída", que dá lugar á realización dunha serie de probas por toda a vila chamadas Rally do Humor. As persoas participantes, por equipos, teñen que atopar o sitio do que se lles fala mediante unha pista para así poder realizar a proba. Os dous equipos que máis puntuación obteñan pasan a unha final e o gañador obtén a vitoria no Rally do Humor. 

Ao finalizar estas probas, unha charanga anima as rúas da vila e á noite celébranse entre dous e tres concertos no recinto da festa.

Véxase tamén
------------

### Outros artigos

* Entroido

### Ligazóns externas

* Páxina web da festa
**Comets on Fire** é unha banda estadounidense de noise rock procedente de Santa Cruz (California). Formárona no ano 1999 o guitarrista e vocalista Ethan Miller e o baixista Ben Flashman, que estaban buscando crear unha música rítmica e sonicamente intensa sen prestar atención ás categorizacións.

Historia
--------

A banda comezou en 1999 e editou o seu álbum de estrea, *Comets on Fire*, en 2001 a través do selo Alternative Tentacles. Este álbum amosaba a influencia de grupos como Butthole Surfers, Hawkwind e MC5. O seu seguinte traballo, *Field Recordings from the Sun*, publicouse a través de en 2002 e contaba co novo batería Utrillo Kushner.

Antes do seguinte traballo a banda incluíu a Ben Chasny, de Six Organs of Admittance, á súa formación no ano 2003. Anteriormente xa gravara e actuara con eles. Con esta formación conseguiron un contrato con Sub Pop Records e editaron o aclamado *Blue Cathedral*. O disco fixo que máis público se fixase na banda e permitíulles actuar de abreconcertos de grupos como Sonic Youth, Dinosaur Jr. e Mudhoney. No ano 2006 editaron o seu cuarto álbum, *Avatar* que amosaba á banda alonxándose so seu son noise psicodélico para facer un son máis tenue ás veces próximo ao rock clásico.

Destacan polo seu forte uso do Echoplex (un efecto tape delay), usado principalmente nas voces, pero tamén noutros instrumentos.

A banda está en hiato dende unha pequena xira europea que realizaron no 2008. No múmero de febreiro/marzo do 2011 da revista *Rock-A-Rolla*, Ben Chasny dixo que non existían plans na actualidade de reactivar a banda.

Discografía
-----------

### Álbums

| Álbum | Ano | Selo |
| --- | --- | --- |
| *Comets on Fire* | 2001 | Alternative Tentacles |
| *Field Recordings from the Sun* | 2002 | Ba Da Bing Records |
| *Blue Cathedral* | 2004 | Sub Pop Records |
| *Avatar* | 2006 | Sub Pop Records |

|  |  |
| --- | --- |
| Control de autoridades | 
* Wd: Q1184969
* WorldCat
* VIAF: 139909510
* AllMusic: mn0000114090
* Discogs: 315109
* LCCN: no2004121600
* MusicBrainz: ID
* Songkick: 132790

 |
As **células falánxicas externas** ou **células de Deiters** son células de sostén que forman parte do órgano de Corti do oído interno. A súa función é soster as tres ou catro ringleiras de células ciliadas externas sensoriais do oído. Son células altas cilíndricas, que teñen a base apoiada na membrana basilar. Pola súa parte superior rodean a base das células ciliadas e as fibras nerviosas que chegan a ditas células, polo que por esta parte non chegan á superficie do órgano de Corti, pero pola parte lateral teñen unha fina prolongación con microtúbulos, que chega á superficie de dito órgano, onde forma unha placa apical plana ancha, que conecta coa ringleira adxacente de células ciliadas, que forma parte da lámina reticular. A parte superior destas células dá ao espazo de Nuel.

Notas
-----

1. ↑  D. W. Fawcewtt. Bloom-Fawcett. Tratado de Histología. 11ª edición. Interamericana-Mc Graw Hill. Páxina 984. ISBN 84-7605-361-4 .

Véxase tamén
------------

### Outros artigos

Célula falánxica interna

|  |  |
| --- | --- |
| Control de autoridades | 
* Wd: Q5252593
* EBID: ID
* MAG: 2780931777

 |

|  |  |
| --- | --- |
| Identificadores | 
* FMA: 75725

 |